Brief des Architekten Herodes an Apollonios
Material: papyrus
Place: Hermopolites
Categories: Brief (?, privat)
Herodes an Apollonios
Hausbau
Bitte um Beurlaubung
Ἡρώ[δης ]<gap/> Ἀπολλωνίωι τῶι 
κυρίωι χαίρειν. 
οὐ πάντως λανθάνει σε τὰ ἐπείγοντα 
ξυλικὰ ἔργα τῶν τε ἱερῶν καὶ τῆς ξενία[ς], 
ὧν χάριν μόγις ἐπεστήσαμεν τῇ β 
τῶν ἐπαγομένων τὰ τῆς συμφωνίας 
θυρώματα τοῦ ἐν τῶι αἰθρίωι κοιτῶνος 
καὶ γνώμης γέγονεν ὁ ἐπίτροπός σου 
ἐκ προτροπῆς μου συμφωνῆσαι τὰς 
δύο  θύρας τοῦ τε συμποσίου καὶ τῶν 
προσκηνίων, ἵνα ἀβαρῶς γένηται καὶ 
μὴ ἀπὸ ἡμερησ[ί]ων μισθῶν, τ[ὸ] γὰρ τε
τράγωνον πέπρ[ι]σται πρὸς ταῦτα. δι[ὰ] 
δὲ τὸ ἀπογεγενῆσθαι τὴν τούτου 
θυγατέρα ἐπέσχηκε τῶι ἔργωι, ἕως ἂν 
ἀποθῆται τὸ πένθος, πρὸς καὶ τὸν 
κουφισμὸν τῶν δημοσίων ἔργων. 
παρακαλῶ σε οὖν, κύριε, ἐπιτρέψαι μοι 
πρὸς τὰς διακένους ἡμέρας κατελ
θεῖν πρὸς τὸν ἀδελφὸν Ἱερακίωνος 
τῶι πλοίω[ι, ἄ]λλῳ γὰρ καιρῶι οὐ δ[υνή]
σομαι πεζεύειν τοὺς τόπους .... 
διὰ τὴν ἐκπόρθησιν τῶν τόπ[ων] 
καὶ τὴν σπάν[ιν ]<gap/> 
<gap/>.<gap/> 
γων  μ[ετακεκλημέ]
νων ἀπελθεῖν εἰς Μέμφιν πραγμα
τικῶν πρὸς τὸν διαλογισμόν, ἵνα εὐ
καιρίαν λαβὼν ἐπιγνῶ, τί πράσσει Ἱερα
κίων.  δύο  γὰρ ἡμερῶν ἐστι τὸ διάστε
μα.  τὸ προσκύνημά σου ἐποίησα 
πρὸς ταῖς θυσίαις τῆς Ἴσιδος τῆι νυκτὶ 
γενεσί[οι]ς αὐτῆς καὶ μᾶλλον προσηυ
χόμην ποιεῖν σε τὰ ἁδροτάτας προκοπάς. 
 ἔρρωσο, κύριε.  Θὼθ α.
Ἀπολλωνίωι  κυρίωι